stanford-oval/wikipedia huggingface dataset:
דובר ראש הממשלה
מערך התקשורת והדוברות

מערך התקשורת והדוברות הוא הזרוע האמונה על הדוברות והייעוץ התקשורתי השוטף של ראש ממשלת ישראל, משרד ראש הממשלה ויחידות הסמך הכפופות למשרד ביניהם: המוסד למודיעין ותפקידים מיוחדים, הוועדה לאנרגיה אטומית, שירות הביטחון-הכללי, ומערך הסייבר הלאומי.
אנשי המערך אמונים על הקשר היום-יומי עם תא הכתבים המדיניים וכלי תקשורת אחרים, כמו כן, מספקים מענה לפניית כלי התקשורת במשך 24 שעות ביממה.
בנוסף, המערך מפיק אירועים תקשורתיים, כמו הצהרות לאומה של ראש הממשלה, מסיבות עיתונאים של ראש הממשלה, ואחראי על סידורי התקשורת לישיבות הממשלה ולאירועים פומביים בהשתתפות ראש הממשלה. מערך התקשורת והדוברות מפעיל בשיתוף פעולה עם מטה ההסברה הלאומי גם את הדוברים בשפות הזרות ואת מערך האינטרנט והמדיה החדשה.
המערך כולל גם את:
יועץ ראש הממשלה לתקשורת זרה.
יועץ ראש הממשלה לתקשורת ערבית.
יועץ ראש הממשלה לתקשורת פרסית.
יועצי ראש הממשלה לתקשורת ניו-מדיה.
צוות של עוזרים לדובר ראש-הממשלה.
מתאמות תקשורת.
מחלקת תקשוב.
נכון לשנת 2021, המערך כולל 10 אנשי צוות.
בעלי תפקידים

בעלי התפקידים במערך הדוברות נכון לאוקטובר 2023
ראשי מערך התקשורת לדורותיהם

| שם | תקופת כהונה | תחת ראש הממשלה | אירועים בתקופתו |
| --- | --- | --- | --- |
| ינקי גלנטי | 2006-2009 | אהוד אולמרט |  מלחמת לבנון השנייה  מבצע עופרת יצוקה   |
| ניר חפץ | 2009-2011 | בנימין נתניהו |  המשט לעזה (2010)  עסקת שליט  המחאה החברתית בישראל (2011) |
| רוני סופר | 2011-2013 | בנימין נתניהו |  מבצע עמוד ענן |
| לירן דן | 2013-2015 | בנימין נתניהו |  מבצע צוק איתן |
| בועז סטמבלר | 2015-2018 | בנימין נתניהו |  |
| שיר כהן | 2018-2021 | בנימין נתניהו |  מבצע בית הקלפים  מגפת הקורונה בישראל  הסכמי אברהם |
| מתן סידי | 2021-2022 | נפתלי בנט |  הבריחה מבית הסוהר גלבוע  מבצע שובר גלים |
| רועי קונקול | יולי-דצמבר 2022 | יאיר לפיד |  הסכם הגבול הימי בין ישראל ללבנון |
| טופז לוק | 2023-2024 | בנימין נתניהו |  הרפורמה המשפטית בישראל (2023)  טבח שבעה באוקטובר  מלחמת חרבות ברזל |
| עומר דוסטרי | 2024-מכהן | בנימין נתניהו |  מלחמת חרבות ברזל  התקיפה הישראלית באיראן |
רקע היסטורי של יצירת התפקיד

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דובר ראש הממשלה בתרבות הפופולרית

תפקידו של דובר ראש הממשלה זכה לחשיפה בסרט "מבצע יונתן" שם גילם עודד תאומי את "דן זמיר" דובר ראש הממשלה בתקופת ממשלתו הראשונה של יצחק רבין.
ראו גם

דובר הבית-הלבן
דובר הקרמלין
הערות שוליים

↑  דניאל רוט-אבנרי, שיר כהן, ראש מערך התקשורת של נתניהו: "טעות אחת שלי היתה יכולה להבעיר את המזרח התיכון", באתר ישראל היום, 24 ביוני 2021
1 2  דניאל רוט-אבנרי, "טעות אחת שלי היתה יכולה להבעיר את המזרח התיכון", באתר ישראל היום, ‏24/6/2021
↑  דובר ראש הממשלה בועז סטמבלר יסיים בסוף השבוע את תפקידו, באתר ynet, 28 בדצמבר 2017
↑  דובר ראש הממשלה מתן סידי סיכם עם ראש הממשלה על סיום תפקידו, 06.06.2022, אתר משרד ראש הממשלה.
↑  יאיר טוקר, ‏דוברו של ראש הממשלה טופז לוק - עוזב את לשכת נתניהו וחוזר לליכוד, באתר כיכר השבת, 20 במאי 2024
↑  יאיר טוקר, ‏אחרי שנפרד מערוץ 14: זה הדובר החדש של נתניהו, באתר כיכר השבת, 4 באוגוסט 2024
פנדה ג'ין ג'ין

| --- | --- |
 סוגה:  הנפשה, ילדים, הרפתקאות, קומדיה
 יוצרים:  סבן אנטרטיינמנט 
 מדבבים:  סוזאן בלו 
 מדבבים בעברית:  גיתית שובל שגית שמיר אמיר איבגי שאולי הלוי גדי לוי רון דרויאן יונתן גליקסברג רוניה לוי שירלי פוטרמן יחיאל אסולין
 ארץ מקור:  ארצות הברית ארצות הברית הרפובליקה העממית של סין הרפובליקה העממית של סין
 מספר עונות:  1
 מספר פרקים:  26
 הפקה
 אורך פרק:  כ-22 דקות
 שידור
 רשת שידור בישראל:  ערוץ הילדים Fox Kids
 תקופת שידור מקורית:  1994–1994
 קישורים חיצוניים
 דף התוכנית ב-IMDb
 
פנדה ג'ין ג'ין (באנגלית: Jin Jin and the Panda Patrol, בתרגום חופשי: ג'ין ג'ין וסיירת הפנדה, בסינית: Xióngmāo jīng jīng) היא סדרת טלוויזיה מונפשת משנת 1994, שנוצרה על ידי חברת ההנפשה של בייג'ינג גולדן פנדה ומדובבת על ידי Saban Entertainment. הבעלות על הסדרה עברה לדיסני ב-2001, כאשר היא רכשה את פוקס קידס העולמית, הכוללת גם את חברת Saban Entertainment. בישראל הסדרה שודרה בשנת 1997 בערוץ הילדים בדיבוב עברי, ולאחר מכן בשנת 2001 ערוץ Fox Kids בישראל.
עלילה

ג'ין ג'ין היא פנדה שחי במדינת הפנדות. ביתו בסופו של דבר נהרס על ידי גרימסטר, עוזרו של ד"ר מאניה הרשע. ד"ר מניה מתכנן להחזיר את כדור הארץ לתקופות הפרימיטיביות שלו לפני שבני האדם התפתחו על פני חלקים מהטבע. עכשיו ג'ין ג'ין נוסע לעצור את מזימתו של ד"ר מאניה, למצוא את מדינת פנדות חדשה, ואפילו להציל כמה מינים בסכנת הכחדה בדרך.
דמויות

ג'ין ג'ין (מדובבת על ידי ברברה גודסון) – הגיבור הראשי של הסדרה. ג'ין ג'ין הוא פנדה ממדינת הפנדות שביתו נהרס בסופו של דבר על ידי גרימסטר וג'ין ג'ין בסופו של דבר נפרד ממשפחתו. ג'ין ג'ין במסע כדי למצוא מדינת פנדות חדשה תוך התחמקות מעוזריו של ד"ר מאניה.
רודי רדבון (מדובב על ידי דייב מאלו) – כלב קראטה שמתיידד עם ג'ין ג'ין.
בנג'י – קוף שמתיידד עם ג'ין ג'ין.
סקוואק – תוכי שמתיידד עם ג'ין ג'ין.
ד"ר מאניה (מדובב על ידי סטיב קרמר) – האנטגוניסט העיקרי של הסדרה. הוא מדען מטורף שמתכנן להחזיר את כדור הארץ לתקופות הפרימיטיביות שלו. עקב שג'ין ג'ין סיכל את תוכניותיו, בסופו של דבר ד"ר מאניה מעניק פרס על ג'ין ג'ין על מנת להיפטר ממנו.
גרימסטר – העוזר של ד"ר מניה, גורילה שהוא צייד ראשים.
חרגוליש – "חרגול-איש" שנוצר על ידי ד"ר מאניה שהשתמש במכונה ובכימיקלים על חגב. הוא מומחה בכל אמנויות הלחימה ושולט בכל נשק המוכר לאנושות.
מדבבים

סוזן בלו
סטיב בולן - גרימסטר
ברברה גודסון - פנדה ג'ין ג'ין
סטיב קרמר - ד"ר מאניה
דייב מאלו - רודי רדבון, סקוואק, מאגסי וולף
מייקל מקונוהי
מייקל סוריך
מדבבים > מדבבים בעברית

את גרסת הדיבוב בעברית ביימו גיתית שובל ורון דרויאן.
גיתית שובל - פנדה ג'ין ג'ין
שגית שמיר
אמיר איבגי - מספר
שאולי הלוי - גרימסטר
גדי לוי
רון דרויאן - חרגוליש
יונתן גליקסברג
רוניה לוי
שירלי פוטרמן
יחיאל אסולין
הערות שוליים

↑  "U.S. Copyright Public Records System".
↑  "Disney+ and Missing Saban Entertainment & Fox Kids-Jetix Worldwide Library - StreamClues". 14 בספטמבר 2022. אורכב מ-המקור ב-26 בדצמבר 2022. נבדק ב-2 באוקטובר 2022. {{cite web}}:  (עזרה)
↑  "Liste - BVS Entertainment | Séries".
פרה ותרנגול

| --- | --- |
לוגו הסדרה
לוגו הסדרה
 סוגה:  קומדיית מצבים, סלפסטיק, הומור off-color
 יוצרים:  דייוויד פיס 
 מדבבים:  די בראדלי בייקר מייקל דורן ג'ים קומינגס ג'ון דימאג'יו דן קסטלנטה קרלוס אלזראקוי טום קני קנדי מילו צ'ארלי אדלר 
 ארץ מקור:  ארצות הברית 
 שפות:  אנגלית 
 מקום התרחשות:  וירג'יניה 
 מספר עונות:  4
 מספר פרקים:  52 
 הפקה
 חברת הפקה:  האנה-ברברה, אולפני ההנפשה של קרטון נטוורק 
 הפצה:  האחים וורנר טלוויזיה 
 מוזיקה:  גיא מון 
 שידור
 רשת שידור:  Cartoon Network 
 תקופת שידור מקורית:  15 בדצמבר 1995 – 24 ביולי 1999 
 קישורים חיצוניים
 אתר רשמי
 דף התוכנית ב-IMDb
 
פרה ותרנגול (באנגלית: Cow and Chicken) היא סדרת טלוויזיה קומית אמריקאית בהנפשה קלאסית. הסדרה נוצרה על ידי דוד פיסס והופקה על ידי חברת האנה-ברברה באולפני ההנפשה של קרטון נטוורק. לסדרה היו ארבע עונות אשר כללו 52 פרקים. בין 1996 ל-2000 הועמדה הסדרה ל-14 פרסים שונים וזכתה ב-3 מתוכן.
הסדרה עלתה לשידור ב-1997 בערוץ הטלוויזיה קרטון נטוורק. הסדרה כללה פינה בשם "אנוכי הסמור", אשר זכתה לפופולריות רבה ובהמשך הפכה לסדרת טלוויזיה עצמאית. המדבב צ'רלי אדלר דיבב את כל שלוש הדמויות הראשיות, וכן גם דמות משנית אחת.
תקציר העלילה

הסדרה עוקבת אחר ההרפתקאות הסוריאליסטיות של פרה המכונה "פרה" ואחיה התרנגול המכונה "תרנגול", בעוד שדמות המכונה "הבחור האדום" נוטה להתנכל להם תוך התחזות לאנשים אחרים (באחד הפרקים התגלה שהוא המיילד שלהם, ושכנראה החליף אותם בלידה עם ילדיהם הביולוגיים של הוריהם). פרה היא תמימה ואופטימית בעוד שתרנגול הוא ציני ורגזן. הוריהם של הפרה והתרנגול נראים בלבד ברגליהם ופלג גופם התחתון, אך לא מעבר לכך (וזאת בניגוד לכך, שבאחד הפרקים הציגו את פלג גופם העליון כולל הראש), למרות שקולותיהם נשמעים.
ההומור וקווי העלילה של הסדרה מבוססים לעיתים על פחדי-ילדות המועצמים מבחינה קומית.
פרסים ומועמדויות

| שנה | פרס | קטגוריה | מועמד / זוכה | תוצאה |
| --- | --- | --- | --- | --- |
| 1996 | פרס אנני | סדרת האנימציה הקצרה הטוב ביותר | האנה-ברברה עבור פרק הפיילוט, "לא לעשן" | זכייה |
| 1996 | פרס אמי | תוכנית האנימציה הטובה ביותר | באז פוטמקין, לארי הובר, דוד פיסס, פייאר מננדז, וסאם קית' עבור פרק הפיילוט, "לא לעשן" | מועמדות |
| 1997 | פרס אנני | ההישג האישי הטוב ביותר: סטוריבורד בהפקת טלוויזיה | נורה ג'ונסון עבור הפרק "המטשרה האורתודונטית" | זכייה |
| 1998 | פרס אנני | הישג אישי יוצא דופן למוזיקה בסדרת טלוויזיה | ביל בורנט וגיא מון עבור הפרק "ויני המכוער ביותר, חלק ב'" | מועמדות |
| 1998 | פרס אנני | הישג אישי יוצא דופן להפסקת סדרת טלוויזיה | וינסנט דויס | זכייה |
| 1998 | פרס אנני | הישג אישי יוצא דופן בהפסקת בטוריבורד בסדרת טלוויזיה | מקסוול אטומס עבור הפרק "קראטה תרנגול" | מועמדות |
| 1998 | פרס סליל הזהב | עריכת הקול הטובה ביותר  — אפקט קולי | גרג לאנט | מועמדות |
| 1998 | פרס סליל הזהב | עריכת הקול הטובה ביותר — סדרות אנימציה בטלוויזיה | Cartoon Network | מועמדות |
| 1998 | פרס סליל הזהב | עריכת הקול הטובה ביותר  — אנימציה לטלוויזיה — מוזיקה | Cartoon Network | מועמדות |
| 1998 | פרס אמי | סדרת אנימציה יוצאת דופן (עבור תכנות בנות שעה או פחות) | דייוויס דוי, וינסנט דייוויס, דוד פיסס, סטיב מרמל, ריצ'רד פורסל ומייקל ריאן עבור הפרק "בפנים חינם!/מסע אל בטן הפרה"‏ | מועמדות |
| 1999 | פרס אנני | הישג אישי יוצא דופן עבור שחקן קול בהפקת אנימציה בטלוויזיה | צ'רלי אדלר בתור "פרה" | מועמדות |
| 1999 | פרס סליל הזהב | עריכת הקול הטובה ביותר — סדרות אנימציה בטלוויזיה — קול | Cartoon Network‏ | מועמדות |
| 1999 | פרס סליל הזהב | עריכת הקול הטובה ביותר — אנימציה לטלוויזיה — מוזיקה | Cartoon Network‏ | מועמדות |
| 2000 | פרס סליל הזהב | עריכת הקול הטובה ביותר — אנימציה לטלוויזיה — מוזיקה | רוי רוורמן עבור הפרק "זוג של שוטי החלקה" | מועמדות |
הקפאת ביציות

הקפאת הביציות מתבצעת בהקפאה עמוקה במכלי חנקן נוזלי
הקפאת ביציות (בלועזית: Oocyte cryopreservation) היא תהליך לשימור ביציות האישה, המאפשר לנשים לדחות את הליך ההיריון למועד מאוחר יותר, בין אם מסיבות רפואיות כגון פגיעה בפוריות עתידית עקב טיפול בסרטן ובין אם מסיבות חברתיות.
הקפאת ביציות עקב טיפול סרטני מתרחשת כיוון שכימותרפיה והקרנות עלולות להיות רעילות לביציות. הקפאת ביציות מתבצעת גם בקרב נשים שאינן מעוניינות או מסוגלות לבצע הקפאת עוברים או בקרב נשים שמעוניינות לשמר את יכולתן העתידית להביא ילדים לעולם, אם משום שאין להם עדיין בן זוג, או מסיבות אישיות או רפואיות אחרות. בנוסף, לעיתים לנשים עם היסטוריה משפחתית של הופעה מוקדמת של גיל המעבר יש עניין בשימור הפוריות ועל כן מבצעות הקפאת ביציות. תהליך הוצאת הביציות לצורך הקפאתן ביציות זהה להליך המבוצע במסגרת הפריה חוץ גופית. זה כולל זריקות הורמונליות במשך שבוע עד מספר שבועות המעוררות את השחלות להבשיל מספר ביציות. כאשר הביציות בשלות, מתבצע טיפול תרופתי נוסף להשרייה של התבגרות סופית של הביציות. לאחר מכן, מוציאים את הביציות מהגוף דרך הנרתיק, בדרך כלל תחת הרדמה ולאחר מכן הביציות מוקפאות מיד.
הביצית היא התא הגדול ביותר בגוף האדם ועל כן מכילה כמות גבוהה של מים. כאשר הביצית קופאת, גבישי הקרח שנוצרים בה עלולים להרוס את שלמות התא. על מנת למנוע זאת, טרם ההקפאה נעשה ייבוש של הביצית באמצעות חומרים קריוטקטנים, חומרים המחליפים את רוב המים בתא ומעכבים את היווצרותם של גבישי קרח בתא. הביציות מוקפאות או בשיטת הקפאה איטית ומבוקרת או בתהליך הקפאה מהירה, שיטה חדשה יותר המכונה ויטריפיקציה. ויטריפיקציה מהירה הרבה יותר, אך דורשת ריכוזים גבוהים יותר של חומרים קריוטקטנים. הקפאת ביציות בשיטת ויטרפיקציה בוצעה לראשונה בהצלחה בטיפול בהפריה חוץ גופית בשנת 1999. היתרון של ויטריפיקציה הוא בכך שהיא מפחיתה את היווצרות הקרח בתוך הביציות ומחוצה להן בזמן הקפאת, אחסון וחימום הביציות. עקב כך, ויטריפיקציה קשורה בשיעורי הישרדות גבוהים יותר ובהתפתחות טובה יותר של הביציות בהשוואה לקירור איטי. עקב כך, השיטה המועדפת בהקפאת ביציות היא ויטריפקציה, אם כי עדיין חסרים ניסויים מבוקרים אקראיים בנושא. כשרוצים להפרות את הביצית כחלק מהליך הפריה חוץ גופית, הביצית מופשרת ומבצעים עליה טכניקת הפריה המכונה הזרקת זרע ציטופלזמטית (הידועה בקיצור הלועזי שלה, ICSI).
מחקרים מוקדמים שבחנו את שיעורי ההצלחה של השיטה הראו כי שיעורי ההצלחה של הפריה בעזרת ביציות קפואות היו נמוכים יותר בהשוואה לביציות "טריות". עם זאת, עם התפתחות השיטה והטכנולוגיה, מחקרים עדכניים יותר הראו שיעורי הצלחה זהים להפריה של ביציות "טריות", אם כי מחקרים אלה בוצעו בעיקר על נשים צעירות.
ראו גם

הקפאת עוברים
הקפאה קריוגנית
אי-פוריות נשית
הקפאת זרע
הערות שוליים

↑  Youssef, Mohamed AFM; Van der Veen, Fulco; Al-Inany, Hesham G; Mochtar, Monique H; Griesinger, Georg; Nagi Mohesen, Mohamed; Aboulfoutouh, Ismail; van Wely, Madelon; Youssef, Mohamed AFM (2014). "Gonadotropin-releasing hormone agonist versus HCG for oocyte triggering in antagonist-assisted reproductive technology". The Cochrane Database of Systematic Reviews (10): CD008046. doi:10.1002/14651858.CD008046.pub4. PMID 25358904.
↑  Kuleshova, Lilia; Gianoroli, Luca; Magli, Cristina; Ferraretti, Anna; Trounson, Alan (1999). "Birth following vitrification of small number of human oocytes". Human Reproduction. 14 (12): 3077–3079. doi:10.1093/humrep/14.12.3077. PMID 10601099.
↑  Edgar, D. H.; Gook, D. A. (2012). "A critical appraisal of cryopreservation (slow cooling versus vitrification) of human oocytes and embryos". Human Reproduction Update. 18 (5): 536–554. doi:10.1093/humupd/dms016. PMID 22537859.
↑  Magli MC, Lappi M, Ferraretti AP, Capoti A, Ruberti A, Gianaroli L (במרץ 2009). "Impact of oocyte cryopreservation on embryo development". Fertil. Steril. 93 (2): 510–516. doi:10.1016/j.fertnstert.2009.01.148. PMID 19342025. {{cite journal}}:  (עזרה)תחזוקה - ציטוט: שימוש בפרמטר authors (link)
↑  Practice Committees of the American Society for Reproductive Medicine and the Society for Assisted Reproductive Technology (בינואר 2013). "Mature oocyte cryopreservation: a guideline". Fertility and Sterility. 99 (1): 37–43. doi:10.1016/j.fertnstert.2012.09.028. ISSN 1556-5653. PMID 23083924. {{cite journal}}:  (עזרה)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פיצוץ אד מתפשט של נוזל רותח

פריצת מכל של גז דליק והלהבה שפרצה לאחר הפיצוץ. הפיצוץ נוצר מירידת הלחץ ורתיחה מהירה
פיצוץ אד מתפשט של נוזל רותח (פאמנ"ר; אנגלית: BLEVE ;Boiling Liquid Expanding Vapor Explosion) הוא פיצוץ הנגרם בעקבות תהליכים מהירים מאוד של רתיחת נוזל והתפשטות מהירה של האדים הנוצרים.
תופעה זו מהווה סיכון חמור במתקנים בהם נמצאים חומרים "מונזלים בלחץ" (חומרים המופיעים כגזים בתנאי הסביבה, ומאוחסנים תחת לחץ כנוזלים).
תופעה זו היא למעשה "פיצוץ פיזיקלי" עקב מעבר פאזה מהיר ויצירת אדים ללא שינוי בהרכב החומר.
זאת לעומת, "פיצוץ כימי" בו גזים נוצרים עקב פרוק החומר, ריאקציה כימית ושחרור אנרגיה.
תרחיש יצירת פיצוץ זה אינו מוגבל לחומרים דליקים, ולנוכחות בערה בפריצה.
זאת, אף כי תרחיש זה יוחס בעבר לחומרים דליקים, בהם ברוב המקרים הנוזל הדליק מוצת ליצירת "כדור-אש" (Fireball).
הגדרה

על פי ההגדרה של "המרכז לבטיחות בתהליכים כימיים" (CCPS) של האגודה האמריקאית להנדסה כימית (AIChE), פאמנ"ר (BLEVE) הוא שחרור פתאומי לאטמוספירה של כמות גדולה של נוזל המצוי בחימום יתר ובלחץ גבוה
.
שחרור שכזה יכול להתרחש עקב כשל כולל של מכל בו מאוחסן חומר המונזל בלחץ.
כתוצאה מהשחרור והחשיפה ללחץ הנמוך, הנוזל מבזיק (flash) -רותח עקב ירידת לחץ.
האד הנוצר מתפשט במהירות ליצירת גל הלם והעפת שברים ורסיסים מהמכל.
במקרה של חומר דליק, יכול להיווצר בעקבות זאת "כדור אש" ופיצוץ אדים הדליקים (vapour cloud explosion, VCE).
מנגנון ההיווצרות

בתסריט סטנדרטי של הערכת סיכונים, מכל המכיל גז מונזל בלחץ כושל ותכולתו נחשפת ללחץ הסביבה הנמוך יחסית.
מנגנון ההיווצרות > כשל המכל

המכל כושל עקב פגיעה פיזית או עקב חשיפתו למקור חום חזק המחליש את חוזק הדופן.
דוגמה למקור חום שכזה היא אש הפורצת בסביבת המכל ומחממת את תכולתו ומחלישה את הדופן.
במקרה של כשל מחימום, דופן המכל בחלקו העליון, החשופה לפאזת האדים העליונה, מתחממת מאוד כיוון שהאדים בחלק העליון אינם יכולים לקרר את הדופן כמו בנוזל שבחלק התחתון.
עקב החום הרב והלחץ הגבוה במכל, נחלשת הדופן והמכל כושל בחלקו העליון.
מנגנון ההיווצרות > חשיפה ללחץ נמוך

בהיווצרות כשל של המכל, הנוזל נחשף באופן פתאומי ללחץ הסביבה.
נוזל מצוי עתה בטמפרטורה הגבוהה מטמפרטורת הרתיחה בלחץ הנתון- מצב של "חימום יתר".
במקרה של חימום יתר גבוה, הנוזל חסר אזורים בדפנות בהם בועות יכולות להיווצר, "אתרי גירעון",
והרתיחה מתבצעת בפתאומיות ובצורה מהירה מאוד בנפח הנוזל.
מנגנון ההיווצרות > רתיחה והתפשטות מהירים

היווצרות האדים המהירה בנפח הנוזל והתפשטותם כנגד אוויר הסביבה, גורמת לדחיקה מהירה של האוויר.
התפשטות במצב זה יכולה להיות בצורה חריפה ואלימה במהירות הגבוהה ממהירות הקול ליצירת גל של קפיצת לחץ חדה באוויר: גל הדף (blast wave) כסוג של גל הלם.
רקע היסטורי

מקרה מפורסם של הפאמנ"ר אירע החוות הגז במקסיקו סיטי: אסון סן חואן איקסוואטפק.
בתאריך 19 בנובמבר 1984 התרחשה שרפה גדולה במסוף של גז פחמימני מעובה-- (גפ"ם, גז בישול LPG).
החום הרב בבעירה גרם לבקיעת המכלים וחשיפת החומר ללחץ נמוך.
התרחשו סידרה של פיצוצים שגרמו ל-600 הרוגים 7,000 פצועים.
נרשמו תשעה פיצוצי פאמנ"ר שהשמידו את המתקן.
האסון נחשב לאחד האסונות הסביבתיים הקשים בהיסטוריה.
הערכת עוצמת הפיצוץ

חישובי סיכון מתרחיש זה נעשים בעזרת חישוב האנרגיה האצורה במכל והשוואתה לסיכון הנובע מפיצוץ TNT בה משתחררת אותה אנרגיה: שקול TNT
הערות שוליים

↑  שפירא, עדי (2012) "מודל הערכת סיכונים עקב פריצת חומר קריאוגני רעיל, מקרה מבחן: מכל האמוניה בחיפה", עבודה לתואר שני, בית הספר ללימודי הסביבה ע"ש פורטר, אוניברסיטת תל אביב, (בשיתוף עם אוניברסיטת אריאל)
↑  Abbasi T. and Abbasi S.A. (2007) "The boiling liquid expanding vapour explosion (BLEVE)", J. of Hazardous Materials., 141, 489–519.
↑  Pinhasi, G.A., Dayan, A. and Ullmann, A., (2007) “1D Plane Numerical Model for Boiling Liquid Expanding Vapor Explosion (BLEVE)". Int. J. Heat Mass Transfer, 50, pp. 4780-4795.
פריצת המכל בפאזת האדים
המסכה (סדרת אנימציה)

| --- | --- |

 מבוסס על:  המסכה 
 סוגה:  הנפשה, קומדיה
 יוצרים:  ג'ו באקל ובוב פרידמן
 מדבבים:  רוב פאולסן, פרנק וולקר, מארק ל. טיילור, היידי שאנון, נייל רוז, טים קארי, מייקל דיינגרפילד
 ארץ מקור:  ארצות הברית ארצות הברית
 שפות:  אנגלית 
 מספר עונות:  3
 מספר פרקים:  55
 הפקה
 חברת הפקה:  Dark Horse Entertainment 
 הפצה:  האחים וורנר טלוויזיה 
 אורך פרק:  30 דק'
 שידור
 רשת שידור:  CBS Cartoon Network
 רשת שידור בישראל:  הערוץ הראשון ערוץ הילדים
 תקופת שידור מקורית:  12 באוגוסט 1995 – 1 בדצמבר 1997
 קישורים חיצוניים
 אתר רשמי
 דף התוכנית ב-IMDb
 
המסכה (באנגלית: The Mask: The Animated Series) היא סדרת טלוויזיה מונפשת המבוססת על הקומיקס "המסכה" אף על פי שמקור ההשראה העיקרי לסדרה היה העיבוד הקולנועי לקומיקס משנת 1994. הסדרה הופקה במקור עבור ערוץ CBS, אולם בהמשך הסדרה שודרה במקום בערוץ Cartoon Network.
בישראל הסדרה שודרה במהלך שנות התשעים בערוץ הראשון ובערוץ הילדים בתרגום לעברית.
תקציר העלילה

עלילת הסדרה מתמקדת בסטנלי איפקיס, פקיד בנק זוטר מרובע ונוירוטי אשר חי לבדו בעיר אדג' סיטי יחד עם כלבו מיילו. איפקיס הוא רומנטיקן טוב לב וחלש אופי שנותן לכולם לתמרן אותו. חייו של איפקיס משתנים אחרי שהוא מוצא מסכה עתיקה ומסתורית. כאשר איפקיס לובש את המסכה, היא נותנת לו כוחות על-טבעיים והופכת אותו לגיבור-על ירוק בן אלמוות ובלתי שפוי. כמו כן, המסכה משחררת אותו מהעכבות שלו והוא הופך להיות רומנטיקן חסר תקנה, בעל עודף ביטחון עצמי שלא נותן לאנשים לדרוך עליו. לאורך הסדרה איפקיס משתמש במסכה על מנת להילחם בפושעי העיר.
הדמויות > הדמויות ראשיות

סטנלי איפקיס/המסכה - גיבור הסדרה, פקיד בנק, ישר וטוב לב, שמצא מסכה מסתורית שיכולה להפוך אותו ליצור עם פרצוף ירוק וכוחות על טבעיים. בתור המסכה הוא ההפך מסטנלי, משוגע, בעל יכולת ליצור דברים או לשנות צורה, יש לו חוש הומור ציני, נטייה לשבור את קיר הרביעי ותמיד נלחם בפושעים אבל מעדיף ללכת למועדון ה"קוקו-באנגו". הוא גם מציג את הצד המטורף למי שלובש אותו, ובאיזה שהוא שלב הופך לפיצול אישיות.
מיילו - כלב הקטן והנאמן של סטנלי. כלבלב מסוג ג'ק ראסל טרייר. הפך לגרסת המסכה שלו מספר פעמים, כאשר הוא חבש אותה.
פגי ברנט - כתבת חדשות וידידה קרובה של סטנלי והיחידה שיודעת את סודו. באחד הפרקים היא בעצמה נוטלת את זהות המסכה.
סגן מיטץ' קלוואי - שוטר קשוח שמתעב את המסכה, ורוצה ללכוד אותו.
דויול - השותף העצלן של קלוואי שתמיד חושב על אוכל.
גברת פינמן - השכנה של סטנלי, תמיד לובשת פיג'מה ומתעבת את סטנלי.
צ'רלי שומאכר - מנהל בנק של אדג' סיטי וחברו הכי טוב של סטנלי.
הדמויות > הנבלים

ד"ר פריטוריוס - האויב המושבע של המסכה, בן אדם מכונה שיכול לפצל את ראשו מגופו וללכת על שמונה רגלים כמו עכביש ולהתחבר לגוף רובוטי אחר.
וולטר - המשרת של פריטוריוס. בחור שקט, חזק וענק בדימוי של המפלצת של פרנקנשטיין.
לארי הכריש - בוס של כנופיית פשע מקומית.
מארק- סגנו של לארי.
איש החימר ואיש הדג - שני צעירים שרצו כוחות על ובאו במגע עם קרינה רדיואקטיבית, וכל אחד מהם נפל למקום אחר, בעקבות שהאמבולנסים שלהם עלו על מהמורה, למפעל לחימר ולמפעל לדגים. וכך הם הפכו לענק עשוי חימר ולדג מדבר ענקי.
הבדלים בין הסרט לסדרה

סטנלי לבסוף לא נפטר מהמסכה, אלא שמר אותה לעצמו.
פגי, שבגדה בסטנלי בסרט והסגירה אותו לידי דוריאן, הופכת ליד ימינו והיחידה שמודעת לזהותו של המסכה.
דמויותיהם של טינה (בגילומה של קמרון דיאז) ודוריאן (בגילומו של פיטר גרין) לא מופיעות בסדרה.
חברו של סטנלי, צ'ארלי מופיע בסדרה, אך לא מודע לזהותו הסודית של סטנלי (בניגוד לסרט).
דונלד דאק וצוות קוואק

| --- | --- |

 סוגה:  הנפשה, הרפתקאות, קומדיה
 יוצרים:  חברת וולט דיסני
 מדבבים בעברית:  שי נובלמן (דונלד) יונת מתן (יואי) ליליאן ברטו (דואי) שרית וינו אלעד (לואי) אורית אמיר (דייזי) מומי לוי (קנט) גיל זמק (דמויות שונות) שפרירה זכאי (דמויות שונות) איציק סיידוף (דמויות שונות)
 ארץ מקור:  ארצות הברית ארצות הברית
 שפות:  אנגלית 
 מספר עונות:  1
 מספר פרקים:  39
 הפקה
 חברת הפקה:  Disney General Entertainment Content 
 הפצה:  Disney–ABC Domestic Television, דיסני+ 
 אורך פרק:  22 דקות
 שידור
 רשת שידור:  סינדיקציית שידור 
 רשת שידור בישראל:  ערוץ 2
 תקופת שידור מקורית:  2 בספטמבר 1996 – 29 בנובמבר 1996
 קישורים חיצוניים
 אתר רשמי
 דף התוכנית ב-IMDb
 
דונלד דאק וצוות קוואק (באנגלית: Quack Pack) היא סדרת הנפשה שנוצרה על ידי חברת וולט דיסני המציגה את דונלד דאק ואחייניו, יואי, דואי ולואי. היא שודרה לראשונה בספטמבר 1996 ב-"The Disney Afternoon" (בארץ התוכנית נקראה זמן דיסני). הסדרה נוצרה כדי לתת קול ואישיות לכל אחד מהאחיינים: יואי היה שובב ונבון, לואי הוא עצלן ותחבולן ודואי הוא חלקלק ואנרגטי. שלא כמו סדרות אחרות של "זמן דיסני", סדרה זו כוונה לקהל בוגר יותר, כולל בני נוער. לסדרה הייתה עונה אחת עם 39 פרקים.
את שיר הפתיחה העברי ביצע מומי לוי.
תקציר העלילה

במרכז הסדרה עומד דונלד דאק עם אחייניו, יואי, דואי ולואי, שכעת הם בגיל העשרה. דונלד עובד כצלם לצד דייזי שהיא כתבת. החבורה נוסעת ברחבי העולם ומחפשת סקופים.
ביקורת

בשל הרייטינג הנמוך, רק 39 פרקים הופקו מתוך 69 שתוכננו. הסדרה הייתה שנויה במחלוקת בין אוהדים רבים, שחשבו שזה חילול הקודש לעשות סדרה של דונלד או האחיינים ללא המשך ישיר של אגדות ברווזים. למרות ביקורות אלו, הסדרה עדיין צברה קבוצת מעריצים קטנה אך נאמנה הרואים בסדרה המשך מודרני של דונלד דאק הקלאסי מהסרטונים הקצרים.
אייס ונטורה: בלש בצחוק (סדרת אנימציה)

ערך זה עוסק בסדרת הטלוויזיה. אם התכוונתם לפירוט על הסרט, ראו .
| --- | --- |

לוגו הסדרה
 סוגה:  הנפשה, קומדיה
 יוצרים:  Nelvana 
 מדבבים:  מייקל הול, ריצ'רד בינסלי, וינס קורזה, פאם הייאט, ברוס טיוב, אל וקסמן, קווין מייקל, רוב פולסן
 ארץ מקור:  ארצות הברית ארצות הברית
 שפות:  אנגלית 
 מספר עונות:  3
 מספר פרקים:  41
 הפקה
 חברת הפקה:  Nelvana 
 הפצה:  האחים וורנר טלוויזיה 
 אורך פרק:  22-24 דק'
 שידור
 רשת שידור:  CBS ניקלודיאון
 רשת שידור בישראל:  ערוץ הילדים
 תקופת שידור מקורית:  9 בדצמבר 1995 – 4 בפברואר 2000
 קישורים חיצוניים
 דף התוכנית ב-IMDb
 
אייס ונטורה: בלש בצחוק (באנגלית: Ace Ventura: Pet Detective) היא סדרת טלוויזיה מונפשת המבוססת על סרט קולנוע בעל אותו שם. הסדרה הופקה על ידי Morgan Creek Productions, Funbag Animation Studios, Nelvana Limited, לשתי העונות הראשונות ואודיסיי בידור לעונה השלישית והאחרונה. היא שודרה במשך שתי עונות מ-1995 עד 1997 ברשת CBS. עונה שלישית ושידורים חוזרים של פרקים קודמים שודרו בניקלודיאון משנת 1999 עד 2000. בישראל הסדרה שודרה בערוץ הילדים בשנות ה-90.
הסדרה הייתה אחת משלוש סדרות הנפשה המבוססות על סרטי ג'ים קארי שהועלו בבכורה באותה שנה; האחרים הם "המסכה: סדרת האנימציה" ששודרה בשנים 1995-1997, וסדרת ההנפשה "טיפשים בלי הפסקה" ששודרה בשנים 1995–1996.